Nordjyllands Beredskab rykkede søndag morgen klokken 08.50 ud til en melding om en drukneulykke i Hadsund. En person havde med en kikkert spottet en båd, der drev rundt 300 meter ude på vandet. Derfor blev helikopter, politi og redningsbåd sendt afsted for tjekke situationen. - Det viste sig, at der lå en mand og sov nede i båden. Han lå nok og nød morgensolen, siger Bruno Brix, der er vagtchef ved Nordjyllands Politi. Manden i båden havde helt styr på situationen og var altså ikke i nød. - Manden, der spotter båden, er nødt til at reagere – og vi er nødt til at sende alt afsted. Vi ved ikke, hvad vi kommer ud til, siger Bruno Brix.

Opsummering:
Helikopter og redningsbåd blev sendt afsted til en melding om en mulig drukneulykke i Hadsund. Der var dog ingen grund til bekymring.